CELEX: 32017D1246
Language: fi
Date: 2017-06-07 00:00:00
Title: Komission päätös (EU) 2017/1246, annettu 7 päivänä kesäkuuta 2017, Banco Popular Español SA:ta koskevan kriisinratkaisumääräyksen hyväksymisestä (tiedoksiannettu numerolla C(2017) 4038)

11.7.2017   
            
            
               FI
            
            
               Euroopan unionin virallinen lehti
            
            
               L 178/15
            
         KOMISSION PÄÄTÖS (EU) 2017/1246,
   annettu 7 päivänä kesäkuuta 2017,
   Banco Popular Español SA:ta koskevan kriisinratkaisumääräyksen hyväksymisestä
   
      
         (tiedoksiannettu numerolla C(2017) 4038)
      
   
   (Ainoastaan englanninkielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta 15 päivänä heinäkuuta 2014 annetun Euroopan parlamentin ja neuvoston asetuksen (EU) N:o 806/2014 (1) ja erityisesti sen 18 artiklan 7 kohdan,
   sekä katsoo seuraavaa:
   
               (1)
            
            
               Yhteinen kriisinratkaisuneuvosto toimitti komissiolle 7 päivänä kesäkuuta 2017 kello 05:13 Banco Popular Español SA:ta koskevan kriisinratkaisumääräyksen asetuksen (EU) N:o 806/2014 18 artiklan 7 kohdan mukaisesti.
            
         
               (2)
            
            
               Yhteinen kriisinratkaisuneuvosto toteaa kriisinratkaisumääräyksessä, että kaikki asetuksen (EU) N:o 806/2014 18 artiklan 1 kohdassa mainitut kriisinratkaisun edellytykset täyttyvät Banco Popular Español SA:n osalta, ja selittää, miksi kriisinratkaisutoimi on tarpeen yleisen edun kannalta.
            
         
               (3)
            
            
               Kriisinratkaisumääräyksessä asetetaan Banco Popular Español SA kriisinratkaisuun asetuksen (EU) N:o 806/2014 18 artiklan 6 kohdan mukaisesti ja päätetään kriisinratkaisun kohteena olevan laitoksen liiketoiminnan myynnistä. Kriisinratkaisumääräyksessä esitetään myös syyt siihen, miksi kaikki perusteet ovat riittävät.
            
         
               (4)
            
            
               Komissio hyväksyy kriisinratkaisumääräyksen. Erityisesti se hyväksyy yhteisen kriisinratkaisuneuvoston esittämät syyt siihen, miksi kriisinratkaisumääräys on tarpeen yleisen edun kannalta asetuksen (EU) N:o 806/2014 5 artiklan mukaisesti.
            
         
               (5)
            
            
               Yhteisen kriisinratkaisuneuvoston toimittamaa kriisinratkaisumääräystä olisi sen vuoksi tuettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Banco Popular Español SA:ta koskeva kriisinratkaisumääräys.
   2 artikla
   Tämä päätös on osoitettu yhteiselle kriisinratkaisuneuvostolle.
   
      Tehty Brysselissä 7 päivänä kesäkuuta 2017.
      
         
            Komission puolesta
         
         Valdis DOMBROVSKIS
         
            Varapuheenjohtaja
         
      
   
   
      (1)  EUVL L 225, 30.7.2014, s. 1.